କୁଜେନ୍ଦ୍ରି

କୁଜେନ୍ଦ୍ରି ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଗ୍ରାମ । ଭୂଦାନ ଆନ୍ଦୋଳନ ଈତିହାସରେ କୁଜେନ୍ଦ୍ରିର ଏକ ବିଶେଷ ସ୍ଥାନ ରହିଛି । ଆଚାର୍ଯ୍ୟ ବିନୋବା ଭାବେ ଏକ ପଦଯାତ୍ରାରେ ଏଠାରେ ୮ ମାର୍ଚ୍ଚ ୧୯୫୨ରେ ପହଞ୍ଚି ସେ ଅଞ୍ଚଳରେ ଭୂଦାନ ଆନ୍ଦୋଳନକୁ ସଫଳ କରିଥିଲେ"Orisa Review 2013" An article on Bhoodan Movement in Koraput ।
ଭୂଗୋଳ
କୁଜେନ୍ଦ୍ରିର ଭୌଗୋଳିକ ଅବସ୍ଥିତି ହେଉଛି ଦ୍ରା: ୧୯° ୦୭′ ୪୭″ ଏବଂ ଅ:୮୩° ୪୬′ ୧୧″ । ଏହି ଗ୍ରାମ ଜିଲ୍ଲା ସଦର ମହକୁମା ରାୟଗଡ଼ାଠାରୁ ୪୩ କି.ମି ପୂର୍ବଦିଗକୁ ଅବସ୍ଥିତ । ୨୦୧୧ ଜନଗଣନା ଅନୁସାରେ ଏହାର ମୋଟ ଲୋକସଂଖ୍ୟା ୩୧୦୮ । ତନ୍ମଧ୍ୟରୁ ୧୫୯୪ ପୁରୁଷ ଏବଂ ୧୫୧୪ ମହିଳା"Official website of census india" ।
ଇତିହାସ 
ଏହା ଏକ ଆଦିବାସୀ ବହୁଳ ଗ୍ରାମ । ଏଠାରେ ୧୯୪୯ ମସିହାରୁ  ଆଦିବାସୀ ମଙ୍ଗଳ ବିଭାଗର ଏକ ସରକାରୀ ହାଇସ୍କୁଲ ପ୍ରତିଷ୍ଠିତ । ପ୍ରଖ୍ୟାତ ଗାନ୍ଧିବାଦୀ ନେତା ଶ୍ରୀ ବିଶ୍ୱନାଥ ପଟ୍ଟନାୟକ ୧୯୪୦ ମସିହାରୁ ଆସି ଏଠାରେ ଆଦିବାସିମାନଙ୍କର ଉନ୍ନତି ନିମନ୍ତେ କାର୍ଯ୍ୟ କରିଥିଲେ"Jamnalal Bajaj award winner Biswanath Patnaik""Orissa Review" An article by Rahunath Rath in Orissa Review 2010  । 
ପର୍ଯ୍ୟଟନ
ଏହି ଗ୍ରାମଟି ସବୁଜ ବନାନୀ ତଥା ପ୍ରାକୃତିକ ପରିବେଶ ମଧ୍ୟରେ ଘେରି ରହିଛି । ଅତଏବ ଗ୍ରାମ ଆଖପାଖରେ ପିକ୍‌ନିକ୍‌ କରିବାଭଳି ଜାଗାର ଅଭାବ ନାହିଁ । ଆଦିବାସୀ ସ୍ୱାଧୀନତା ସଂଗ୍ରାମୀ ନେତ୍ରୀ ସନ୍ଧି ଶବରଙ୍କ ଜନ୍ମସ୍ଥାନ ଭାବରେ ଏହାର ଖ୍ୟାତି ରହିଛି"Orisa Review 2013" An article on Bhoodan Movement in Koraput"Sandhi sabara - "a little known tribal lady freedom fighter of Kujendri" ।

ଆଧାର

ବାହାର ତଥ୍ୟ
 ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର